《學員有話兒︰ERB課程有咩好？》短片

螢幕蓋字：學員有話兒…

螢幕蓋字：ERB課程有咩好？

4個分鏡畫面中見到4位ERB學員Melo、Katti、Justin及Yoyo坐在椅子上，笑著望向鏡頭。

螢幕蓋字：職業技能培訓

螢幕蓋字：ERB咖啡調製員基礎證書畢業學員

螢幕蓋字：Justin 江卓衡 34歲

螢幕蓋字：開設咖啡店及西餐廳

畫面見到Justin手持咖啡調製工具，笑著望向鏡頭，然後說︰「咁其實喺ERB嘅時候呢，我係打好咗個根基呀，識咗好多基本嘅嘢，如果出去其他餐廳做會發生啲乜嘢呢？或者有啲乜嘢嘅機器要去處理嘅呢？之後可能有個人想搵你做呢樣嘢嘅，對呢樣嘢有認知嘅時候，咁我咪可以把握到呢個機會囉。」期間畫面展示Justin工作及得獎的相片。

螢幕蓋字：切合巿場需要

螢幕蓋字︰ERB物業設施管理基礎證書畢業學員

螢幕蓋字：Katti 蔣素珍 55歲

螢幕蓋字：品質管理經理(畢業後入職物業管理業，其後轉職為品質管理經理)

畫面見到Katti手持ERB課程總覽，笑著望向鏡頭，然後說︰「自(從)我讀完之後呢，我好有興趣再讀上去囉。我好感恩就係ERB俾咗呢個機會我，第一個踏腳石。職場上，你讀完呢個物業管理，你係有自信心，因為起碼你知道佢哋個行內嘅語言囉，我係完全可以apply落去我第一份工。」期間畫面展示Katti修讀ERB課程時的課堂相片及學員筆記。

螢幕蓋字：多元培訓選擇

螢幕蓋字︰ERB歷奇活動助理基礎證書畢業學員

螢幕蓋字：Melo 盧俊謙 29歲

螢幕蓋字：開設歷奇活動╱戶外訓練公司

畫面見到Melo手持獨木舟船漿，笑著望向鏡頭，然後說︰「呢幾年認識嘅課程都好多好適合青年人去讀，即係好似咖啡呀，咁我係歷奇呀，其實歷奇個年齡層好廣泛，陪月課程咁嗰啲會比較適合啲媽媽，或者係有小朋友嘅人，去讀嗰啲(課程)會比較適合，年齡層同埋階層，我都覺得廣泛咗好多。」期間畫面展示Melo修讀ERB課程時的課堂相片。

螢幕蓋字：實踐中學習

螢幕蓋字：ERB繪本及漫畫助理基礎證書畢業學員

螢幕蓋字：Yoyo 梁倬瑤 29歲

螢幕蓋字：設計師

畫面見到Yoyo畫簿及筆，笑著望向鏡頭，然後說︰「不如試吓報啦，就報咗呢個ERB嘅『青年培育計劃』漫畫基礎課程。開心到不得了，係呀，因為嗰班呢，係真係全部大家都鍾意畫漫畫嘅，大家都好鍾意睇動漫嘅。老師會出一啲主題俾我哋畫啦，咁我哋就好開心，係會畫完之後，大家compare睇大家嘅表達係點呀。即係嗰次嗰個感覺係，大家係同你一齊行嘅感覺。」期間畫面展示Yoyo修讀ERB課程時的課堂相片。

螢幕蓋字：一起增值 一起進步

4個分鏡畫面中見到Justin、Yoyo、Melo及Katti笑著望向鏡頭。

螢幕蓋字：僱員再培訓局局徽

ERB熱線182 182

[www.erb.org](http://www.erb.org)

“My ERB” Facebook專頁

“蔣知識 Captain K” Instagram